**Trenul cel cu nepoţei**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un trenuţ pe şine zboară,

E Vacanţă Mare-n ţară.

Trenu-i plin cu nepoţei

Care pleacă la bunei.

Uite-un moş cu mustăcioară,

De o oră stă în gară,

Îşi aşteaptă nepoţelul.

Iată-l, vine, mititelul!

Moşul din desagă scoate

Turte dulci, cireşe coapte.

– Hai, mănâncă, copilaş,

O fi greu pe la oraş.

Trenul pleacă mai departe,

Tuc, tuc, tuc, spre alte sate.

Trenule, tu nici nu ştii

Câte griji şi bucurii,

Aduci azi la toţi buneii,

Ce-şi aşteaptă nepoţeii.